Diari Oficial de la Generalitat Valenciana


Sumari del DOGV 3896, del 13-12-2000 (2000/9950)

RESOLUCIÓ de 16 de novembre de 2000, del Servei Territorial d'Indústria i Energia de València, per la qual s'autoritza el projecte de l'addenda II amb modificació de dades bàsiques i de l'estació de regulació i mesura (posició 15-10.01) de les instal·lacions de la Xarxa de Chilches, Soneja, Segorbe (Eixida CS-2). Província de València i les seues instal·lacions auxiliars.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3896

Data del DOGV
:   13-12-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9950


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 16 de novembre de 2000, del Servei Territorial d'Indústria i Energia de València, per la qual s'autoritza el projecte de l'addenda II amb modificació de dades bàsiques i de l'estació de regulació i mesura (posició 15-10.01) de les instal·lacions de la Xarxa de Chilches, Soneja, Segorbe (Eixida CS-2). Província de València i les seues instal·lacions auxiliars. [2000/9950]
  
Mitjançant Resolució d'aquest Servei Territorial de 29 de setembre de 1999, s'autoritzà el projecte, l'addenda I i l'estació de regulació i mesura (posició 15-20.01) de les instal·lacions de la Xarxa de Chilches, Soneja, Segorbe (Eixida CS-2). Província de València i les seues Instal·lacions Auxiliars.
  
Amb data 15 de novembre de 2000, Enagas, SA ha presentat projecte d'autorització d'instal·lacions de l'addenda, II i de l'ERM que substitueix l'autoritzada inicialment. Les modificacions sol·licitades dels projectes autoritzats són:
  
a) Modificacions puntuals del traçat de les canalitzacions com a conseqüència de les condicions que imposa la construcció d'infraestructures i atenent les al·legacions sol·licitades per la Conselleria de Medi Ambient, la indústria Iberyeso, l'Ajuntament de Soneja i la Demarcació de Carreteres de l'Estat.
  
b) Com a conseqüència dels nous subministraments en la zona, amb el consegüent augment del cabal, es modifica el diàmetre del ramal 1, que passa de (4- a (8- i (4- a (6?, adaptant-lo així a les noves necessitats. Es modifica l'interior de la posició 15-10.01 que passa d'una ERM-G-160 a una ERM-G-650, a fi de poder satisfer la nova demanda de cabal.
  
c) També s'anul·la la connexió a la paperera de Soneja, i es modifica el punt de lliurament a comercial Calpe de Café i es deixen previstes eixides per a futurs consums.
  
Atés que no s'han produït noves afeccions a béns dependents d'organismes oficials ni a béns particulars.
  
Aquest Servei Territorial de conformitat amb el que s'ha disposat en la Llei 34/1998, del Sector d'Hidrocarburs, de 7 d'octubre; el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat mitjançant ordres del Ministeri d'Indústria i Energia de 26 d'octubre de 1983, de 6 de juny de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú i totes altres disposicions concordants, resol autoritzar les modificacions sol·licitades per Enagas, SA d'acord amb el projecte de l'addenda II i l'estació de regulació i mesura, tipus G-650 (ERM) en la posició 15-10.01 de les instal·lacions de la Xarxa de Chilches, Soneja, Segorbe (Eixida CS-2). Província de València i les seues Instal·lacions Auxiliars, de conformitat amb les condicions següents:
  
Primera
  
En tot moment haurà de complir-se tot el que s'estableix en el Reglament General per al Servei Públic de Gasos Combustibles de 26 d'octubre de 1973, i en les normes o els reglaments que el complementen, i també en el Reglament de Xarxes i Connexions de Combustibles Gasosos, aprovat per mitjà de l'Ordre Ministerial de 18 de novembre de 1974, modificat mitjançant les ordres del Ministeri d'Indústria i Energia de 26 d'octubre de 1983 i de 6 de juliol de 1984, i les condicions imposades per l'esmentada Declaració d'Impacte Ambiental de 28 de maig de 1999 de la Direcció General per al Desenvolupament Sostenible de la Conselleria de Medi Ambient.
  
Segona
  
El termini per a l'execució de les obres i instal·lacions serà de dotze mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb els projectes i la resta de documentació tècnica presentada, amb canonada d'acer al carboni tipus API5L Gr. B, de 4?, 6- i 8- de diàmetre, pressió de disseny de 72 bar per al ramal principal i 16 bar per al ramal que va pels termes municipals esmentats.
  
Quarta
  
Els encreuaments especials i altres afeccions de béns i de domini públic es realitzaran de conformitat amb les condicions imposades pels organismes competents afectats.
  
Cinquena
  
Per a introduir modificacions en les instal·lacions que afecten les dades bàsiques del projecte, caldrà obtenir autorització d'aquest Servei Territorial.
  
Sisena
  
Per a la seguretat de les instal·lacions a què fa referència la present autorització es procedirà a l'expropiació forçosa en ple domini dels terrenys sobre els quals s'han de construir els elements d'instal·lació fixa en superfície, i s'establiran les següents condicions amb relació als elements que s'esmenten:
  
1. Per a les canalitzacions:
  
A) Imposició de servitud permanent de pas, en una franja de terreny de dos (2) metres d'ample, al llarg del gasoducte, un a cada costat de l'eix, per on aniran enterrades la canonada o les canonades que es requerisquen per a la conducció del gas i que s'ajustarà a les següents limitacions.
  
- Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
- Prohibició de realitzar qualsevol tipus d'obra o efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
- Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
- Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació. En aquesta zona es faran desaparéixer, temporalment, tots els obstacles, i es realitzaran les obres necessàries per a l'estesa i la instal·lació de la canalització i els elements annexos, executant els treballs o les operacions necessàries per als dits fins.
  
2. Per al pas dels cables de connexió i els elements dispersors de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersors de la protecció catòdica, la franja de terreny on s'estableix la imposició de servitud permanent de pas tindrà com a amplària la corresponent a la de la instal·lació més un metre a cada costat. Aquestes franges estaran subjectes a les següents limitacions:
  
- Prohibició d'efectuar treballs de llaurada o similars a una profunditat superior a cinquanta (50) centímetres, de plantar arbres o arbustos i realitzar qualsevol tipus d'obra, construcció o edificació a una distància inferior a 1,5 metres, a cada costat del cable de connexió o del límit de la instal·lació enterrada dels llits dispersors; es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es faran desaparéixer tots els obstacles, i també realització de les obres necessàries per a l'estesa i el muntatge de les instal·lacions i els elements annexos, executant les obres o les operacions necessàries per als dits fins.
  
2. Per al pas dels cables de connexió i els elements dispersors de protecció catòdica:
  
Imposició de servitud permanent de pas en una franja. Per als llits dispersors de la protecció catòdica, la franja de terreny on s'estableix la imposició de servitud permanent de pas tindrà com a amplària la corresponent a la de la instal·lació més un metre a cada costat. Aquestes franges estaran subjectes a les següents limitacions:
  
- Prohibició d'efectuar treballs de llaurada o similars a una profunditat superior a cinquanta (50) centímetres, de plantar arbres o arbustos i realitzar qualsevol tipus d'obra, construcció o edificació a una distància inferior a 1,5 metres, a cada costat del cable de connexió o del límit de la instal·lació enterrada dels llits dispersors; es podrà exercir el dret a talar o arrancar els arbres o arbustos que hi haguera a una distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es faran desaparéixer tots els obstacles, i també de realitzar les obres necessàries per a l'estesa i el muntatge de les instal·lacions i els elements annexos, executant les obres o les operacions necessàries per als dits fins.
  
Setena
  
Aquest Servei Territorial podrà efectuar durant l'execució de les obres les inspeccions i comprovacions que estime oportunes amb relació al compliment de les condicions establides en la present resolució i en les disposicions i la normativa vigent que hi siguen d'aplicació.
  
A aquest efecte Enagas, SA haurà de comunicar, amb la deguda antelació, al dit Servei Territorial, les dates d'inici de les obres, i també les dates de realització dels assajos i les proves que cal efectuar, de conformitat amb les especificacions, normes i reglamentacions que s'hagen aplicat en el projecte de les instal·lacions.
  
Huitena
  
Enagas, SA donarà compte de l'acabament de les instal·lacions al Servei Territorial d'Indústria i Energia de València per a l'alçament de l'acta de posada en servei de les instal·lacions; sense aquest requisit no hi podran entrar en funcionament.
  
A la sol·licitud de l'acta de posada en servei de les instal·lacions, el peticionari haurà d'adjuntar, en doble exemplar, la següent documentació:
  
a) Certificat final d'obra, firmat per un tècnic competent i visat pel col·legi oficial corresponent, en el qual conste que la construcció i el muntatge de les instal·lacions s'han efectuat d'acord amb el que s'ha previst en el projecte presentat per Enagas, SA i en les normes i especificacions que s'hi hagen aplicat, i també amb les variacions de detall que hagen sigut aprovades pel Servei Territorial d'Indústria i Energia i amb la normativa tècnica de seguretat vigent que hi siga d'aplicació.
  
b) Certificat final de les entitats o empreses encarregades de la supervisió i el control de la construcció de les instal·lacions en el qual s'explicite el resultat satisfactori dels assajos i les proves realitzades segons el que s'ha previst en les normes i els codis aplicats i que acrediten la qualitat de les instal·lacions.
  
c) Documentació i informació tècnica regularitzada sobre l'estat final de les instal·lacions a l'acabament de les obres.
  
Novena
  
Aquest Servei Territorial es reserva el dret de deixar sense efecte aquesta autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.
  
De conformitat amb el que s'ha disposat en el títol V de la Llei 34/1998, de 7 d'octubre, del Sector d'Hidrocarburs, la present autorització que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, n'originarà l'ocupació. Els indicats béns i drets són els inclosos en les relacions que es publicaren en el Diari Oficial de la Generalitat Valenciana de 23 de febrer de 1999, amb les rectificacions que corresponguen d'acord amb el resultat de la informació pública.
  
Contra la present resolució, que no posa fi a la via administrativa, es podrà presentar recurs d'alçada davant la Direcció General d'Indústria i Energia (c/ Colom, 32, 46849 València), en el termini d'un mes, comptat a partir del dia següent a aquell en què tinga lloc la notificació de la present resolució, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.